**ΣΥΜΦΩΝΙΑ ΔΕΣΜΕΥΣΗΣ ΠΕΡΙ ΑΠΟΡΡΗΤΟΥ ΤΗΣ ΔΙΑΜΕΣΟΛΑΒΗΣΗΣ**

**(άρθρο 5 παρ.5 Ν.4640/2019)**

**-----------------------------**

Στην ................ , σήμερα την ..................... (**ΠΡΟΣΟΧΗ στο "την". Το χρονικό σημείο καθορίζεται σύμφωνα με το 7 παρ.2 του Νόμου και πρέπει να είναι μεταξύ των 5 ημερών πριν την έναρξη της ΥΑΣ, που ως γνωστόν λαμβάνει χώρα το αργότερο 20 ημέρες από την επόμενη της αποστολής στον διαμεσολαβητή του αιτήματος προσφυγής εκ μέρους του επισπεύδοντος ή οποτεδήποτε άλλοτε προγενέστερα**)

μεταξύ των ................................................. (εφεξής για συντομία τα συμβαλλόμενα μέρη):

(αναφέρονται οι συμβαλλόμενοι: επισπεύδων, καθού/καθών, τρίτοι, πληρεξούσιοι δικηγόροι, διαμεσολαβητής/ές, λοιπά συμμετέχοντα πρόσωπα)

**--------------------------**

**ΙΣΤΟΡΙΚΟ**

-εκτίθενται τα γενεσιουργά αίτια της διαμεσολάβησης, της επικείμενης ΥΑΣ, των μερών και λοιπών παραγόντων της διαδικασίας, το αντικείμενο της διαφοράς και τα λοιπά γνωστά στο διαμεσολαβητή στοιχεία-

Επί των ανωτέρω και επικείμενης της έναρξης της εμπιστευτικού χαρακτήρα διαδικασίας διαμεσολάβησης, τα συμμετέχοντα μέρη, συμφωνούν, συνομολογούν και κάνουν αμοιβαία αποδεκτά τα παρακάτω:

Τα αναφερόμενα πραγματικά περιστατικά του ιστορικού της υπόθεσης τα ονόματα, οι διευθύνσεις, οι ιδιότητες των συμμετεχόντων φυσικών ή νομικών προσώπων, η διαδικασία και τα ενδικοφανή ή δικαστικά της στάδια, οι εκατέρωθεν ισχυρισμοί, ενστάσεις, αντενστάσεις, τα μετ'επίκλησης ή μη προσαχθέντα έγγραφα και τα εν γένει λοιπά δεδομένα της διαμεσολάβησης είναι απόρρητα, δηλαδή δεν μπορούν να ειπωθούν ή ανακοινωθούν περαιτέρω από ένα ή περισσότερα ή σε συνδυασμό μεταξύ τους συμμετέχοντα μέρη, παρά μόνον στο πλαίσιο της διαμεσολάβησης.

Τα συμμετέχοντα μέρη συμφωνούν περαιτέρω ότι θα τηρήσουν το απόρρητο και ως προς το περιεχόμενο της καταληκτικής συμφωνίας επί της διαμεσολάβησης εκτός εάν η γνωστοποίηση του περιεχομένου της συμφωνίας είναι απαραίτητη για την εκτέλεση αυτής σύμφωνα με το άρθρο 8 παρ.4 του ιδίου Νόμου επειδή ενδέχεται να περιέχει διατάξεις που αφορούν δικαιοπραξίες, οι οποίες εκ του νόμου υπόκεινται σε συμβολαιογραφικό ή άλλου δημόσιου χαρακτήρα τύπο, οπότε αίρεται η υποχρέωση τήρησης απορρήτου και εφαρμόζονται οι ρυθμίσεις που διέπουν την σύνταξη τέτοιων εγγράφων και την υποχρεωτική μεταγραφή τους σε δημόσια βιβλία. Επί της προκείμενης σύμβασης, άρση του απορρήτου επέρχεται επίσης στις περιπτώσεις που αυτό επιβάλλεται από λόγους προσβολής της εθνικής δημόσιας τάξης, δηλαδή των βασικών αντιλήψεων πολιτειακού, κοινωνικού και οικονομικού χαρακτήρα, σύμφωνα με τους ισχύοντες κανόνες τήρησής της.

Σε αναγνώριση, απαρέγκλιτη τήρηση των διαλαμβανόμενων και την περί απορρήτου δέσμευση υπογράφουν οι συμμετέχοντες όπως παρακάτω σε ένα μόνον πρωτότυπο έγγραφο, το οποίο παραδίδεται και παραμένει στα χέρια του διαμεσολαβητή ως μέρος του φακέλου, που θα συντεθεί από τα περί της διαμεσολάβησης έγγραφα.

**ΟΙ ΣΥΜΜΕΤΕΧΟΝΤΕΣ ΣΤΗΝ ΔΙΑΔΙΚΑΣΙΑ ΤΗΣ ΔΙΑΜΕΣΟΛΑΒΗΣΗΣ**

|  |  |  |
| --- | --- | --- |
|  |  |  |
|  |  |  |
|  |  |  |